**REPUBLIKA HRVATSKA**

**BRODSKO POSAVSKA ŽUPANIJA**

**OSNOVNA ŠKOLA ANTUN MIHANOVIĆ**

**SLAVONSKI BROD**

KLASA: 003-05/20-01/3

URBROJ: 2178/01-03-20-1

Slavonski Brod, 26. listopada 2020. godine

Na temelju članka III. Odluke Vlade Republike Hrvatske o načinu izvođenja nastave u osnovnim i srednjim školama kao i na visokim učilištima te obavljanju rada u ustanovama predškolskog odgoja i obrazovanja u uvjetima epidemije Covid-19 (NN br. 99/2020) i Uputa za sprječavanje i suzbijanje epidemije COVID – 19 vezano za rad predškolskih, ustanova, osnovnih i srednjih škola ravnateljica škole „Antun Mihanović“ Slavonski Brod, Snježana Vinarić, dana 26. listopada 2020. godine donosi sljedeću:

**ODLUKU**

o organizaciji rada Osnovne škole „Antun Mihanović“, Slavonski Brod za vrijeme trajanja epidemije

bolesti COVID–19 uzrokovane virusom SARS–CoV–2

1. Ovom Odlukom uređuje se organizacija rada u Osnovnoj školi „Antun Mihanović“ Slavonski Brod za vrijeme trajanja epidemije bolesti COVID–19 uzrokovane virusom SARS–CoV–2.
2. U Osnovnoj školi „Antun Mihanović“ Slavonski Brod nastava za učenike 2.c razreda obavljat će se na daljinu od 26. listopada do 03. studenog 2020.g.
3. Učitelji, stručni suradnici i ostali djelatnici kojima je određena mjera samoizolacije obavljat će poslove na izdvojenom mjestu rada, odnosno od mjesta koje je njihovo prebivalište odnosno boravište za one kojima je moguć rad na daljinu.
4. Ova odluka stupa na snagu danom donošenja i primjenjuje se do kraja samoizolacije odnosno do 03. studenog 2020.g.
5. Ova odluka objavit će se na oglasnoj ploči Osnovne škole „Antun Mihanović“ Slavonski Brod i na mrežnim stranicama Osnovne škole „Antun Mihanović“, Slavonski Brod.

Ravnateljica :

Snježana Vinarić,prof.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DOSTAVITI:

1. Oglasna ploča škole
2. Mrežne stranice škole
3. Sindikalni povjerenik
4. pismohrana, ovdje